हिन्दु धर्मशास्तरें दा फरमान ऐ जे मुनक्ख सोलहें संस्कारें राएं अपने जीवन गी पवित्तर करदा रवै। ए संस्कार जन्म शा लेइयै जीवन दी खीरली घड़ी तकर कीते जन्दे न। इन्दे चा प्रमुक्ख न जन्म, ब्याह् त मृत्य। जीवन दियां इयै त्रै महत्तव आलियां घटनां न। इनें सब्बनें श्रसोलहें) संस्कारें दे मौकै गाए जाने आले गीत संस्कार-गीत जां मांगलिक-गीत खुआंदे न। उ’आं ते सारे भारती समाजै च अज्ज बी इनें संस्कारें आस्तै थोड़ी-मती आस्था अजें बची दी ऐ, पर प्हाड़ी प्रान्त दा समाज होने दे कारण डुग्गर समाज च पराने रीति-रवाजें दे प्रति श्रद्ध किश दिक्खने गी मिलदी ऐ।